Arthur's Pike

Mynydd yn Ardal y Llynnoedd, Cumbria, Gogledd-orllewin Lloegr, yw Arthur's Pike (sef Picell Arthur), a leolir ger Ullswater yn nwyrain Cumbria. Mae'n is-gopa ar y grib sy'n disgyn i gyfeiriad y gogledd o gopa Loadpot Hill. Mae clogwynau sylweddol ar ochr y mynydd sydd uwchben Ullswater. Uchder: 533 m (1,749 troedfedd).

Mae'n debyg fod yr enw yn cyfeirio at y Brenin Arthur. Bu'r rhan yma o ogledd-orllewin Lloegr yn rhan o deyrnas Frythonaidd Rheged yn yr Oesoedd Canol Cynnar.

Categori:Mynyddoedd a bryniau Cumbria
Categori:Cylch Arthur